Θεολογική Σχολή Α.Π.Θ.

Η Θεολογική Σχολή είναι μία από τις έντεκα σχολές του Αριστοτελείου Πανεπιστημίου Θεσσαλονίκης.

Χωρίζεται σε 2 τμήματα.

 Τμήμα Θεολογίας 
 Τμήμα Κοινωνικής Θεολογίας και Χριστιανικού Πολιτισμού (πρώην Τμήμα Ποιμαντικής και Κοινωνικής Θεολογίας)

 Ιστορία 
Με τον ιδρυτικό νόμο του Πανεπιστημίου Θεσσαλονίκης (3341/1926) η Θεολογική Σχολή αναγραφόταν ως η πρώτη σχολή του νεοσυσταθέντος ιδρύματος. Όμως τη χρονιά εκείνη δεν λειτούργησε. Το 1939 στο νόμο 1985 αναφερόταν πως η θεολογική σχολή ήταν μία από τις έξι σχολές του ιδρύματος και πως θα είχε δέκα έδρες. Σημαντικό ρόλο στην ίδρυση της Σχολής έπαιξε ο Μητροπολίτης Γεννάδιος, όταν μετά την πτώση της κυβέρνησης Παπαναστασίου, μια ομάδα διαφωνούντων επεδίωκε την μη σύσταση της Σχολής.Δημήτρης Τσελεγγίδης, «Θεολογική Σχολή», (επίμ. Ιωάννης Χασιώτης, Δημήτρης Αραβαντινός), Αριστοτέλειο Πανεπιστήμιο Θεσσαλονίκης, 75 χρόνια Το Πανεπιστήμιο Θεσσαλονίκης στην αυγή του νέου αιώνα, Διαχρονική πορεία εβδομηνταπέντε χρόνων, Θεσσαλονίκη, 2002, σελ.235

Ο Μητροπολίτης Θεσσαλονίκης Γεννάδιος έστειλε δυο επιστολές , στις 17 Φεβρουαρίου και 17 Μαΐου 1927 προς τον τότε Υπουργό Παιδείας Αθανάσιο Αργυρό, υπογραμμίζοντάς του τη σημασία την ίδρυσης της σχολής αφού έτσι θα θεραπευόταν η μόρφωση του κλήρου και των θεολόγων καθηγητών, ενώ θα συνέβαλε στην απόκρουση της οποιασδήποτε αντεθνικής προπαγάνδας στην περιοχή. Η επόμενη ενέργεια του Μητροπολίτη ήταν να φέρει το ζήτημα στην σύνοδο της Ιεραρχίας πετυχαίνοντας τη σύμφωνη γνώμη της. Τέλος, ζητούσε την παρέμβαση του Αρχιεπισκόπου και της Διαρκούς Ιεράς Συνόδου. Το αίτημα  αυτό περί σύστασης Θεολογικής Σχολής υποστηρίχθηκε και από τότε Πρύτανη και καθηγητή της Νομικής Περικλή Βιζουκίδη προς τον Πρόεδρο της Δημοκρατίας, Αλέξανδρο Ζαΐμη. Στις 16 Σεπτεμβρίου 1941 ο Μητροπολίτης με νέο υπόμνημά του προς τον στρατηγό Γεώργιο Τσολάκογλου επαναλάμβανε το αίτημα και η τότε κατοχική κυβέρνηση εξέδωσε διατάγματα για την ίδρυση της σχολής με το επιχείρημα ενίσχυσης της ελληνικής επιστημονικής παρουσίας στον βορειοελλαδικό χώροΔημήτρης Τσελεγγίδης, «Θεολογική Σχολή», (επίμ. Ιωάννης Χασιώτης, Δημήτρης Αραβαντινός), Αριστοτέλειο Πανεπιστήμιο Θεσσαλονίκης, , 75 χρόνια Το Πανεπιστήμιο Θεσσαλονίκης στην αυγή του νέου αιώνα, Διαχρονική πορεία εβδομηνταπέντε χρόνων, Θεσσαλονίκη, 2002, σελ.236.

Η λειτουργία της σχολής ξεκίνησε με το Ν.Δ. 964/1942. Αυτό όριζε την ίδρυση επτά εδρών. Τον Μάρτιο του 1942 εκλέχτηκαν οι πρώτοι έξι καθηγητές από επιτροπή καθηγητών της Θεολογικής Αθήνας και Θεσσαλονίκης. Όμως τον Σεπτέμβριο του ίδιου έτους η σχολή διέκοψε τη λειτουργία της με αποτέλεσμα να καταργηθεί επί της ουσίας. Τέλος με συντακτική πράξη 34/1945 ανασυστήθηκεΔημήτρης Τσελεγγίδης, «Θεολογική Σχολή», (επίμ. Ιωάννης Χασιώτης, Δημήτρης Αραβαντινός), Αριστοτέλειο Πανεπιστήμιο Θεσσαλονίκης, 75 χρόνια Το Πανεπιστήμιο Θεσσαλονίκης στην αυγή του νέου αιώνα, Διαχρονική πορεία εβδομηνταπέντε χρόνων, Θεσσαλονίκη, 2002, σελ.237. Για τη στέγαση και οργάνωση παραχωρήθηκε ένα γραφείο στο παλιό κτίριο της σημερινής Φιλοσοφικής Σχολής και ένα διαμέρισμα στην οδό Ρωμανού, αριθμ.2. Εκεί έμεινε μέχρι το 1961, οπότε εξασφάλισε τέσσερις αίθουσες, από τις οποίες οι δύο διαμορφώθηκαν σε σπουδαστήρια-αναγνωστήρια. Το 1965 ο Πρωθυπουργός Γεώργιος Παπανδρέου θεμελίωσε τη νέα πτέρυγα της Θεολογικής Σχολής στο Αριστοτέλειο Πανεπιστήμιο Θεσσαλονίκης.Ο Πρωθυπουργός Γεώργιος Παπανδρέου επευφημούμενος θεμελιώνει τη νέα πτέρυγα της Θεολογικής Σχολής στο Αριστοτέλειο Πανεπιστήμιο Θεσσαλονίκης (1965) - Εθνικό Οπτικοακουστικό ΑρχείοΔημήτρης Τσελεγγίδης, «Θεολογική Σχολή», ΄(επίμ. Ιωάννης Χασιώτης, Δημήτρης Αραβαντινός), Αριστοτέλειο Πανεπιστήμιο Θεσσαλονίκης, , 75 χρόνια Το Πανεπιστήμιο Θεσσαλονίκης στην αυγή του νέου αιώνα, Διαχρονική πορεία εβδομηνταπέντε χρόνων, Θεσσαλονίκη, 2002, σελ.238 Το 2016 ξεκίνησε την λειτουργία του η εισαγωγική Κατεύθυνση Μουσουλμανικών Σπουδών όπου δηλώθηκε από χιλιάδες φοιτητές και ξεκίνησε τα μαθήματα παρά τις σφοδρές αντιδράσεις εκείνης της εποχής. 

Οργάνωση
Το 1964 η ενιαία ως τότε Θεολογική Σχολή διαιρέθηκε σε τρία τμήματα:
στο Τμήμα Θεολογίας
στο Τμήμα Ποιμαντικής και
στο Τμήμα Εκκλησιαστικής και Κοινωνικής Διακονίας, το οποίο σύντομα καταργήθηκε.
Με το Νόμο 1268/1982 έχουμε δύο αυτοτελή τμήματα
Το Τμήμα Θεολογίας
το Τμήμα Ποιμαντικής και Κοινωνικής Θεολογίας.

Παραπομπές

Πηγές
Δημήτρης Τσελεγγίδης, «Θεολογική Σχολή», (επίμ. Ιωάννης Χασιώτης, Δημήτρης Αραβαντινός), Αριστοτέλειο Πανεπιστήμιο Θεσσαλονίκης, , 75 χρόνια Το Πανεπιστήμιο Θεσσαλονίκης στην αυγή του νέου αιώνα, Διαχρονική πορεία εβδομηνταπέντε χρόνων, Θεσσαλονίκη, 2002, σελ.233-244

 Εξωτερικοί σύνδεσμοι 
Ιστοσελίδα Αριστοτελείου Πανεπιστημίου Θεσσαλονίκης
Ιστοσελίδα Τμήματος  Θεολογίας
Ιστοσελίδα Τμήματος Ποιμαντικής και Κοινωνικής Θεολογίας
ΓΕΩΡΓΙΟΥ Δ. ΜΑΡΤΖΕΛΟΥ Καθηγητή ΑΠΘ Η ΘΕΟΛΟΓΙΚΗ ΣΧΟΛΗ ΤΗΣ ΘΕΣΣΑΛΟΝΙΚΗΣ ΚΑΙ Ο ΙΕΡΟΣ ΑΥΓΟΥΣΤΙΝΟΣ  

Κατηγορία:Αριστοτέλειο Πανεπιστήμιο Θεσσαλονίκης